ลุยฟ้อง สมยศ กะฉะลากไส้ เอี๊ยง พระเอกอาร์เอส 
คุยเคลียร์กันไม่จบ ต้องไปพบที่ศาล ดารากับผู้จัดการชวนปวดหัว กลายเป็นเรื่องอีกคู่แล้วระหว่าง อดีตผู้จัดการ สมยศ ศรีสมบูรณ์ กับ พระเอกหน้าใส เอี๊ยง สิทธา สภานุชาติ อดีตนักร้องวงรูกกี้บีบี ปัจจุบันหันมาเอาดีด้านการแสดงเป็นพระเอกละครทางช่อง 8 อาร์เอส ล่าสุดเอี๊ยงเป็นพระเอกเรื่อง ชิงรักหักสวาท งานนี้คาดว่า สมยศจะฟ้องเอี๊ยง เรียกค่าเสียหายราว 5 ล้านบาท ฟ้องทั้งคดีอาญาฉ้อโกงทรัพย์ และฟ้องคดีแพ่ง ฐานผิดสัญญาละเมิดข้อตกลงการเป็นผู้จัดการส่วนตัว,สมยศ ให้สัมภาษณ์แบบยังกั๊กๆ กับบันเทิงไทยรัฐออนไลน์ รู้จักกับเอี๊ยงมานานแล้ว นานกี่ปี? รวมๆ แล้วก็ 8 ปี รู้จักกันตั้งแต่เอี๊ยงเรียนอยู่ ม.4 ได้เซ็นสัญญาด้วยกันในปี 2552 คือเซ็นหลังจากที่เอี๊ยงกลับมาจากอเมริกา คอยหางานให้ตลอด ทำหน้าที่ผู้จัดการที่ดี หรือไม่อย่างไร? จะมาบอกว่าไม่ทำหน้าที่ผู้จัดการ ก็ไม่ใช่นะ เพราะเราก็หางานให้เรื่อยๆ ให้ตลอดๆ เราทำได้เท่าที่จะทำได้ พยายามทำอย่างเต็มที่แล้ว งานหนัง งานโฆษณา ก็พยายามหาให้ ยกตัวอย่างเคยนัดผู้บริหารระดับสูงช่องดังให้ เพื่อจะให้ไปคุยเรื่องเป็นพระเอกละคร แต่เขาก็ไม่ไป ไม่ใช่ไม่เคยหางานให้เลย ไม่ใช่แน่นอน ก็มีการเซ็นสัญญาเป็นส่วนตัวกับทางเราก่อน จึงจะพาไปเซ็นสัญญากับทางอาร์เอส ผลประโยชน์แบ่งกันไม่ลงตัว ก็เลยต้องฟ้อง? ประมาณนั้น ก่อนจะตัดสินใจฟ้องครั้งนี้ ได้คุยกันดีๆ แล้วหรือยัง? เคยเตือนไปหลายครั้งแล้วจนเหนื่อย เคยยื่นโนติสไปแล้วสองครั้ง แต่ทางนั้นก็เงียบ.
คุยเคลียร์กันไม่จบ ต้องไปพบที่ศาล ดารากับผู้จัดการชวนปวดหัว กลายเป็นเรื่องอีกคู่แล้ว ระหว่างอดีตผู้จัดการ สมยศ ศรีสมบูรณ์ กับ พระเอกหน้าใส
สมยศฟ้องเอี๊ยง,สิทธา สภานุชาติ,สมยศ ศรีสมบูรณ์,ผู้จัดการดารา,ชิงรักหักสวาท,พระเอก,น่ารัก,หล่อใส,เอี๊ยงอาร์เอส,รุกกี้บีบี,บอยแบนด์อาร์เอส,RS,นักร้อง